Nkomboøya

Nkomboøya (fransk: Île Nkombo, engelsk: Nkombo Island) er en øy sør i Kivusjøen vest i Rwanda, på grensen mot Den demokratiske republikken Kongo, og om lag 11 kilometer fra byen Kamembe på fastlandet. Øya har et areal på ca. 21 km², og er med det Rwandas største øy. Den utgjør en egen sektor i distriktet Rusizi i Vestprovinsen sammen med den mindre Ishwaøya i øst. Nkombo sektor hadde  innbyggere ved folketellingen i 2012. 

Øya består av grønne åser, og er tett befolket. Den har et rikt fugleliv, og skarver og pelikaner er blant de vanligste fuglene. Innbyggerne driver hovedsakelig med jordbruk og fiske, og varer som avokadoer og fisk fraktes til Bukavu i Den demokratiske republikken Kongo og selges.

Referanser 

Rwandas geografi
Øyer i Afrika